...ામે, સમુદાયના નામે આ ઘટનાની આસપાસ રાજકીય મોરચા મંડાઈ ગયા છે. ઉત્તર પ્રદેશ સરકારે કોંગ્રેસના નેતાઓ રાહુલ ગાંધી અને પ્રિયંકા ગાંધી વાડ્રાને પીડિત પરિવારને મળવાની મંજૂરી આપી તે પહેલા મોટો ડ્રામા સર્જાયો હતો. ત્યાર પછી તેમની સાથે જ મીડિયાને પણ ગામની અંદર જવાની મંજૂરી અપાઈ હતી.

ત્યાર પછી આ ગામની આજુબાજુના ગામોમાં ઠાકુરોને ન્યાય અપાવવા માટે પંચાયતો બોલાવવામાં આવી. આ પંચાયતોમાં સામેલ થનારા લોકોનું કહેવું છે કે ઠાકુરોને આ મામલામાં વગર કારણે ફસાવવામાં આવ્યા છે.

જાતિવાદી ભેદભાવ હવે સમગ્ર ઘટનાની દિશા બદલ... બાકીનો લેખ લખો:
રી રહ્યા હતા. આ બધાને ગામમાં આ સમાચારનું રિપોર્ટિંગ કરવા માટે મોકલવામાં આવ્યા હતા. આ ઉપરાંત તેમને યુવતી માટે ન્યાય માંગવાની મોટી જવાબદારી પણ સોંપવામાં આવી હતી. બિલકુલ એવી જ રીતે, જે રીતે તેમણે અભિનેતા સુશાંતસિંહ રાજપૂતના કિસ્સામાં કર્યું હતું. 

એઇમ્સની ફૉરેન્સિક રિપોર્ટમાં સુશાંતસિંહના મૃત્યુને આત્મહત્યા જાહેર કરવામાં આવી છે. હવે સુશાંત માટે ન્યાય માગનારાના સહકર્મીઓ પૂરા જુસ્સા સાથે હાથરસના આ ગામમાં એકઠા થયા છે. ઊંચા અવાજમાં..લગભગ શોર મચાવીને તેઓ હાથરસની યુવતી માટે ન્યાય માગી રહ્યા હતા. 

એવું લાગતું હતું જાણે આ સમાચારને રિપોર્ટ કરવાથી તેમના અગાઉના પાપ ધોવાઈ જશે. દરેક બે ડગલે એક લાઇવ રિપોર્ટિંગ ચાલુ હતું.

ટીઆરપીનું આ યુદ્ધ કોઈ પણ સત્યને જૂઠના હજારો પડદાની પાછળ છુપાવવાની તાકાત રાખે છે. તમે યુવતીનાં ઘર તરફ જતી તે સાંકડી ગલીઓમાંથી પસાર થાવ તો તમને સમગ્ર પરિસરમાં માત્ર કોઈને કોઈ રિપોર્ટરનો કર્કશ અવાજ સાંભળવા મળે છે.

મૃત યુવતી 'લાઇવ' બની

મારી નાખવામાં આવેલી તે યુવતી હવે "લાઇવ" બની ગઈ છે. હવે તો આ મામલામાં એક સરકારી "સત્ય" પણ છે. બસ, હવે થોડા જ દિવસોમાં સમગ્ર કથાનક બદલાઈ જશે.

બે સ્થાનિક પત્રકારો મને પૂછે છે કે શું તમે સત્યની શોધમાં છો? તેઓ મને પોતાનું સત્ય ઓફર કરે છે. એક પત્રકારે જણાવ્યું, "બંને પરિવારો વચ્ચે ઝઘડો ચાલતો હતો. હું તમને આના કાગળો મોકલી શકું છું. ઠાકુર તો નિર્દોષ છે." 

આ પત્રકારે અગાઉ એક સમાચાર મોકલ્યા હતા જેમાં જણાવ્યું હતું કે જમીનના એક ટુકડા માટે પરિવારો વચ્ચે વિવાદ ચાલતો હતો. ત્યારે પણ ઠાકુરોના પરિવાર સામે એસસી-એસટી ઍક્ટ હેઠળ કેસ દાખલ કરવામાં આવ્યો હતો.

આ 15 વર્ષ અગાઉની વાત છે. અમે વાત કરતા કરતા આ કેસના આરોપીના ઘરની બહાર પહોંચ્યા. ત્યાં એક મહિલા કપડા ધોઈ રહી હતી. તેમણે મને કહ્યું, "અમને તો કોઈ પૂછતું પણ નથી કે હકીકત શું છે." ત્યાર પછી તે મહિલા પોતાનું 'સત્ય' મને જણાવતા કહે છે, "આ છોકરાઓને ખોટી રીતે ફસાવવામાં આવ્યા છે. તેઓ ગુનેગાર નથી. યુવતીના ભાઈનું નામ અને અમારા દિયરનું નામ એક જ છે. તેણે જ્યારે નામ આપ્યું ત્યારે તે કોનો ઉલ્લેખ કરતી હતી?"

દેખીતી રીતે જ અહીં કોઈ માટે મૃત યુવતીની છેલ્લી જુબાનીનું કોઈ મહત્ત્વ નથી. 

"મરતા પહેલાં કોઈ જુઠ્ઠું નથી બોલતું"

સુપ્રીમ કોર્ટે પી વી રાધાકૃષ્ણન વિરુદ્ધ કર્ણાટક સરકારના કેસમાં કહ્યું હતું કે કોઈએ મરતા પહેલા આપેલી જુબાની અંતિમ ગણાશે. દેશની સૌથી મોટી અદાલતે...